คำสั่งนายกรัฐมนตรีคำสั่งนายกรัฐมนตรีที่3/2529เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง----------โดยที่มาตราการต่าง ๆที่ได้กำหนดขึ้นเพื่อแก้ไขและป้องกันภาวะการขาดแคลนน้ำมันเชื้อเพลิงในช่วงระยะเวลาที่ผ่านไปแล้วนั้นปรากฏว่ามาตราการบางอย่างมีความไม่เหมาะสมกับภาวะการณ์ในปัจจุบันสมควรยกเลิกหรือแก้ไขเพิ่มเติม และสมควรกำหนดมาตรการเพิ่มเติมขึ้นใหม่ให้เหมาะสมยิ่งขึ้น จึงมีความจำเป็นต้องปรับปรุงคำสั่งนายกรัฐมนตรีที่กำหนดมาตราการดังกล่าวเสียใหม่ประกอบกับคำสั่งดังกล่าวมีอยู่หลายฉบับสมควรรวบรวมประมวลไว้เป็นฉบับเดียวกันเพื่อสะดวกในการใช้บังคับฉะนั้น อาศัยอำนาจตามความในมาตรา 3แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ.2516นายกรัฐมนตรีจึงมีคำสั่งกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงไว้ดังต่อไปนี้ข้อ 1 ให้ยกเลิก(1) คำสั่งนายกรัฐมนตรี ที่5/2524 เรื่องการจัดตั้งกองทุนน้ำมันเชื้อเพลิงลงวันที่ 16พฤษภาคม พ.ศ. 2524(2) คำสั่งนายกรัฐมนตรี ที่13/2524 เรื่องการจัดตั้งกองทุนน้ำมันเชื้อเพลิงลงวันที่ 3พฤศจิกายนพ.ศ. 2524(3) คำสั่งนายกรัฐมนตรี ที่4/2526 เรื่อง การจัดตั้งกองทนุน้ำมันเชื้อเพลิงลงวันที่ 23มีนาคม พ.ศ. 2526(4) คำสั่งนายกรัฐมนตรี ที่6/2526 เรื่อง การกำหนดมาตรการเพื่อแก้ไขและป้องกันการขาดแคลนก๊าซปิโตรเลียมเหลวที่ใช้เป็นก๊าซหุงต้ม ลงวันที่ 31 พฤษภาคม 2526(5) คำสั่งนากรัฐมนตรี ที่ 8/2526 เรื่อง การส่งเงินเข้ากองทุนน้ำมันเชื้อเพลิง ลงวันที่23พฤศจิกายน พ.ศ. 2526(6) คำสั่งนายกรัฐมนตรี ที่1/2528 เรื่องการส่งเงินเข้ากองทุนน้ำมันเชื้อเพลิง ลงวันที่17 มกราคม พ.ศ. 2528(7) คำสั่งนายกรัฐมนตรี ที่2/2529 เรื่อง การจัดตั้งกองทนุน้ำมันเชื้อเพลิง ลงวันที่20 กุมภาพันธ์ พ.ศ. 2529ข้อ 2 ในคำสั่งนี้`กองทุน' หมายความว่ากองทุนน้ำมันเชื้อเพลิงที่จัดตั้งขึ้นตามคำสั่งนี้`น้ำมันเชื้อเพลิง' หมายความว่า น้ำมันเบนซิน น้ำมันก๊าดน้ำมันดีเซล น้ำมันเตา และน้ำมันที่คล้ายกันหรือน้ำมันสำหรับเครื่องยนต์ที่คล้ายกันและให้หมายความรวมถึงก๊าซและยางมะตอยด้วย`ก๊าซ' หมายความว่าก๊าซปิโตรเลียมเหลวที่ใช้เป็นก๊าซหุงต้มหรือก๊าซไฮโดรคาร์บอนเหลวซึ่งได้แก่ โปรเปนโปรปิลีน นอร์มัลบิวเทน ไอโซ-บิวเทน หรือ บิวทิลีนส์อย่างใดอย่างหนึ่งหรือหลายอย่างรวมกันเป็นส่วนใหญ่`คลังก๊าซ' หมายความว่า สถานที่ พร้อมด้วยถังเก็บก๊าซอุปกรณ์และสิ่งอำนวยความสะดวกสำหรับใช้เก็บก๊าซเพื่อการขายส่งโดยมีถังก๊าซที่มีขนาดความจุตั้งแต่สองพันลูกบาศก์เมตรขึ้นไป`ถังก๊าซหุงต้ม' หมายความว่าภาชนะที่ใช้บรรจุก๊าซสำหรับใช้ในการหุงต้มในครัวเรือน ซึ่งมีขนาดบรรจุก๊าซไม่เกินถังละ 50 กิโลกรัมแต่ไม่หมายความรวมถึงภาชนะที่ใช้บรรจุก๊าซเพื่อใช้เป็นเชื้อเพลิงสำหรับยายพาหนะ`โรงกลั่นน้ำมัน' หมายความว่า สถานที่ผลิตและจำหน่ายน้ำมันเชื้อเพลิงภายในราชอาณาจักรและให้หมายความรวมถึงโรงแยกก๊าซในราชอาณาจักรที่ผลิตและจำหน่ายก๊าซเพื่อใช้ในราชอาณาจักรด้วย`สถานีบริการ' หมายความว่าสถานที่ที่ดำเนินกิจการค้าน้ำมันเชื้อเพลิงโดยบริการจำหน่ายน้ำมันเชื้อเพลิงสำหรับยานพาหนะให้แก่ประชาชน แต่ไม่หมายความรวมถึงสถานีบริการที่เป็นของกระทรวงทบวง กรม หรือรัฐวิสาหกิจและร้านค้าน้ำมันเชื้อเพลิง`ราคาน้ำมันเชื้อเพลิงที่ทำในราชอาณาจักร' หมายความว่าราคาที่คณะกรรมการกำหนดสำหรับน้ำมันเชื้อเพลิงที่ผลิตและจำหน่าย ณโรงกลั่นน้ำมันเพื่อใช้ในราชอาณาจักร`ราคาน้ำมันเชื้อเพลิงที่นำเข้า'หมายความว่าราคาที่คณะกรรมการกำหนดสำหรับน้ำมันเชื้อเพลิงที่นำเข้าเพื่อใช้ในราชอาณาจักร`ค่าการตลาด' หมายความว่า ค่าใช้จ่ายต่าง ๆซึ่งรวมผลตอบแทนในการดำเนินการธุรกิจของเจ้าของสถานีบริการ ซึ่งรับน้ำมันเชื้อเพลิงจากผู้ค้าน้ำมันและของผู้ค้าน้ำมันซึ่งรับน้ำมันเชื้อเพลิงจากผู้จำหน่ายน้ำมันเชื้อเพลิงจากโรงกลั่นน้ำมันเพื่อใช้ในราชอาณาจักรหรือจากผู้นำเข้าน้ำมันเชื้อเพลิงเพื่อใช้ในราชอาณาจักร แล้วแต่กรณีทั้งนี้ตามจำนวนที่คณะกรรมการกำหนด`ราคาเพิ่มสุทธิ' หมายความว่าส่วนต่างที่เพิ่มขึ้นของราคาขายปลีกน้ำมันเชื้อเพลิงที่คณะกรรมการกลางกำหนดราคาสินค้าและป้องกันการผูกขาดหรือคณะกรรมการส่วนจังหวัดกำหนดราคาสินค้าและป้องกันการผูกขาดแล้วแต่กรณีกำหนดเพิ่มขึ้นใหม่กับราคาขายปลีกน้ำมันเชื้อเพลิงที่กำหนดไว้เดิม`ราคาลดสุทธิ' หมายความว่าส่วนต่างที่ลดลงของราคาขายปลีกน้ำมันเชื้อเพลิงที่คณะกรรมการกลางกำหนดราคาสินค้าและป้องกันการผูกขาดหรือคณะกรรมการส่วนจังหวัดกำหนดราคาสินค้าและป้องกันการผูกขาด แล้วแต่กรณี กำหนดไว้เดิมกับราคาขายปลีกน้ำมันเชื้อเพลิงที่กำหนดขึ้นใหม่`ผู้ค้าน้ำมัน' หมายความว่าผู้กระทำการค้าน้ำมันเชื้อเพลิงโดยซื้อ สั่งนำเข้าหรือได้มาด้วยประการอื่นใดเพื่อจำหน่ายซึ่งมีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่สองหมื่นเมตริกตันขึ้นไป`ผู้บรรจุก๊าซ' หมายความว่าผู้ซึ่งได้รับอนุญาตเป็นผู้บรรจุก๊าซในถังก๊าซหุงต้มตามกฎหมายว่าด้วยโรงงานหรือกฎหมายว่าด้วยการบรรจุก๊าซ`เจ้าของสถานีบริการ' หมายความรวมถึงผู้ค้าน้ำมันซึ่งเป็นเจ้าของสถานีบริการโดยให้ถือว่าผู้ค้าน้ำมันเป็นเจ้าของสถานีบริการแต่ละคำสั่งนี้ได้ให้หมายความรวมถึงผู้ครองครองหรือจัดการดูแลสถานีบริการด้วย`คณะกรรมการ' หมายความว่าคณะกรรมการนโยบายปิโตรเลียมแห่งชาติที่คณะรัฐมนตรี หรือคณะกรรมการที่เรียกชื่ออย่างอื่นที่ได้รับมอบหมายให้ปฏิบัติการตามคำสั่งนี้`ปลัดกระทรวงการคลัง' หมายความรวมถึง ผู้ซึ่งปลัดกระทรวงการคลังมอบหมายด้วยข้อ 3ให้จัดตั้งกองทุนเรียกว่า `กองทุนน้ำมันเชื้อเพลิง' ประกอบด้วยเงินดังต่อไปนี้(1)เงินกองทุนน้ำมันเชื้อเพลิงตามคำสั่งนายกรัฐมนตรี ที่ 5/2524เรื่องการจัดตั้งกองทุนน้ำมันเชื้อเพลิง ลงวันที่ 16 พฤษภาคม พ.ศ. 2524และคำสั่งที่แก้ไขเพิ่มเติมคำสั่งดังกล่าว(2)เงินที่โอนมาจากกองทุนอื่น (ถ้ามี)(3)เงินที่ส่งเข้ากองทุนตามคำสั่งนี้(4)เงินงบประมาณที่รัฐบาลจัดสรรให้เป็นคราว ๆ (ถ้ามี)(5) เงินอื่น ๆข้อ 4 ให้คณะกรรมการมีอำนาจหน้าที่ดังต่อไปนี้(1)ทำหน้าที่เป็นคณะกรรมการการปฏิบัติการแทนนายกรัฐมนตรีตามพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. 2516(2)กำหนดหลักเกณฑ์สำหรับการคำนวณราคาและกำหนดราคาน้ำมันเชื้อเพลิงที่ทำในราชอาณาจักรราคาน้ำมันเชื้อเพลิงที่นำเข้าเพื่อใช้ในราชอาณาจักร(3)กำหนดค่าการตลาดสำหรับการซื้อขายน้ำมันเชื้อเพลิง(4)กำหนดค่าขนส่งไปยังคลังก๊าซและค่าใช้จ่ายในการเก็บรักษาก๊าซ ณคลังก๊าซ ตลอดจนกำหนดราคาชายก๊าซ ณคลังก๊าซเป็นราคาเดียวกันทุกแห่งทั่วราชอาณาจักร (5)กำหนดอัตราเงินส่งเข้ากองทุนหรืออัตราเงินชดเชยสำหรับน้ำมันเชื้อเพลิงที่ทำในราชอาณาจักรและที่นำเข้ามาเพื่อใช้ในราชอาณาจักร(6)กำหนดชนิดของน้ำมันเชื้อเพลิงที่ไม่ต้องส่งเงินเข้ากองทุนหรือไม่ให้ได้รับเงินชดเชย(7)ปฏิบัติหน้าที่อื่นตามคำสั่งนี้(8)ปฏิบัติหน้าที่ตามที่นายกรัฐมนตรีมอบหมายข้อ 5ให้ปลัดกระทรวงการคลังเป็นผู้จัดการกองทุน มีอำนาจหน้าที่ในการจ่ายเงินจากกองทุนตามคำสั่งนี้และตามที่คณะกรรมการกำหนดตามข้อ4 ของคำสั่งนี้ ทั้งนี้ โดยให้มีอำนาจกำหนดระเบียบเพื่อปฏิบัติการตามคำสั่งนี้ตามที่เห็นสมควรด้วยข้อ 6ในกรณีที่ราคาน้ำมันเชื้อเพลิงที่ทำในราชอาณาจักรที่มิใช่ก๊าซรวมค่าภาษีอากรและค่าการตลาดต่ำกว่าราคาขายปลีกน้ำมันเชื้อเพลิงที่คณะกรรมการกลางกำหนดราคาสินค้าและป้องกันการผูกขาดกำหนดหรือราคาน้ำมันเชื้อเพลิงที่ทำในราชอาณาจักรที่มิใช้ก๊าซต่ำกว่าราคาน้ำมันเชื้อเพลิงที่นำเข้าแล้วแต่กรณีให้ผู้ผลิตน้ำมันเชื้อเพลิง ณโรงกลั่นน้ำมันและจำหน่ายเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการส่งเงินเข้ากองทุนตามวรรคหนึ่งให้ส่งแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระภาษีสำหรับน้ำมันเชื้อเพลิงนั้น(ถ้ามี)ข้อ 7ในกรณีที่ราคาน้ำมันเชื้อเพลิงที่นำเข้าที่มิใช่ก๊าซรวมค่าภาษีอากร และค่าการตลาดต่ำกว่าราคาขายปลีกน้ำมันเชื้อเพลิงที่คณะกรรมการกำหนดราคาสินค้าและป้องกันการผูกขาดกำหนด ให้ผู้นำเข้าน้ำมันเชื้อเพลิงเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการกำหนดการส่งเงินเข้ากองทุนตามวรรคหนึ่งให้ส่งแก่ผู้รับชำระอากรขาเข้าพร้อมกับการชำระอากรสำหรับน้ำมันเชื้อเพลิงนั้น (ถ้ามี)ทั้งนี้ตามระเบียบที่กรมศุลกากรกำหนดข้อ 8ในกรณีที่ราคาน้ำมันเชื้อเพลิงที่ทำในราชอาณาจักรที่มิใช่ก๊าซ รวมค่าภาษีอากรและค่าการตลาดสูงกว่าราคาขายปลีกน้ำมันเชื้อเพลิงที่คณะกรรมการกลางกำหนดราคาสินค้าและป้องกันการผูกขาดกำหนดให้ปลัดกระทรวงการคลังสั่งจ่ายเงินจากกองทุนชดเชยให้แก่ผู้ผลิตน้ำมันเชื้อเพลิงณ โรงกลั่นน้ำมันและจำหน่ายเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระภาษีน้ำมันและผลิตภัณฑ์น้ำมันที่ทำในราชอาณาจักรพร้อมกับการชำระภาษีสำหรับน้ำมันเชื้อเพลิงนั้น (ถ้ามี) ข้อ 9ในกรณีที่ราคาน้ำมันเชื้อเพลิงที่นำเข้าที่มิใช้ก๊าซรวมค่าภาษีอากรและค่าการตลาดสูงกว่าราคาขายปลีกน้ำมันเชื้อเพลิงที่คณะกรรมการกลางกำหนดราคาสินค้าและป้องกันการผูกขาดกำหนด ให้ปลัดกระทรวงการคลังสั่งจ่ายเงินจากกองทุนชดเชยให้แก่ผู้นำเข้าน้ำมันเชื้อเพลิงเพื่อใช้ในราชอาณาจักรตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระอากรสำหรับน้ำมันเชื้อเพลิงนั้น(ถ้ามี) และให้นำข้อ 7 วรรคสองมาใช้บังคับโดยอนุโลมข้อ 10 ในกรณีที่มีการส่งออกน้ำมันเชื้อเพลิงที่ทำในราชอาณาจักร(1)ถ้าเป็นน้ำมันเชื้อเพลิงที่ต้องส่งเงินเข้ากองทุนให้ผู้ส่งออกได้รับยกเว้นไม่ต้องส่งเงินเข้ากองทุนแต่ถ้ามีการส่งเงินเข้ากองทุนแล้วให้ผู้ส่งออกขอคืนได้(2)ถ้าเป็นน้ำมันเชื้อเพลิงที่จะได้รับเงินชดเชยจากกองทุน ไม่ให้ผู้ส่งออกได้รับเงินชดเชยแต่ถ้ามีการได้รับเงินชดเชยจากกองทุนแล้วให้ผู้ส่งออกส่งเงินคืนกองทุน ไม่ว่าผู้ส่งออกนั้นจะเป็นผู้ได้รับเงินชดเชยหรือไม่การขอรับยกเว้นไม่ต้องส่งเงินเข้ากองทุน การขอคืนเงินและการส่งเงินคืนตามวรรคหนึ่ง ให้ปฏิบัติตามกฎหมายว่าด้วยภาษีสรรพสามิตโดยอนุโลมข้อ 11ในกรณีที่มีการขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักร(1) ถ้าเป็นน้ำมันเชื้อเพลิงที่จะได้รับเงินชดเชยจากกองทุนผู้ขายหรือจำหน่ายน้ำมันเชื้อเพลิงนั้นส่งเงินคืนกองทุนไม่ว่าผู้ขายหรือจำหน่ายน้ำมันเชื้อเพลิงนั้นจะเป็นผู้ได้รับเงินชดเชยหรือไม่(2)ถ้าเป็นน้ำมันเชื้อเพลิงที่ต้องส่งเงินเข้ากองทุน และส่งเงินเข้ากองทุนแล้ว ให้ปลัดกระทรวงการคลังสั่งจ่ายเงินจากการทุนคืนให้แก่ผู้ขายหรือจำหน่วยน้ำมันเชื้อเพลิงนั้นทั้งนี้ในอัตราที่คณะกรรมการประกาศกำหนดสำหรับน้ำมันเชื้อเพลิงชนิดเดียวกันที่ใช้บังคับในวันปล่อยเรือเพื่อเดินทางออกนอกราชอาณาจักรการส่งเงินคืนกองทุนและการของเงินคืนตามวรรคหนึ่ง ให้นำข้อ 7 วรรคสองและข้อ9 วรรคสองมาใช้บังคับโดยอนุโลมข้อ 12 ผู้ผลิตก๊าซ ณโรงกลั่นน้ำมันและจำหน่ายเพื่อใช้ในราชอาณาจักรและผู้นำเข้าก๊าซเพื่อนำเข้าก๊าซเพื่อใช้ในราชอาณาจักรต้องปฏิบัติดังต่อไปนี้(1) แจ้งแผนการผลิต สั่ง นำเข้าและจำหน่ายก๊าซล่วงหน้าอย่างน้อยหนึ่งเดือน(2) แจ้งปริมาณ ราคา และสถานที่เก็บก๊าซที่นำเข้าภายในสามวันนับแต่วันนำเข้าการแจ้งตามวรรคหนึ่งให้แจ้งต่อกรมทะเบียนการค้ากระทรวงพาณิชย์ตามแบบที่กรมทะเบียนการค้ากระทรวงพาณิชย์ กำหนดข้อ 13 ผู้ผลิตก๊าซ ณโรงกลั่นน้ำมันและจำหน่ายเพื่อใช้ในราชอาณาจักรต้องส่งเงินเข้ากองทุนตามปริมาณก๊าซที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนด และให้นำข้อ 6วรรคสองมาใช้บังคับโดยอนุโลมข้อ 14 ผู้นำเข้าก๊าซเพื่อใช้ในราชอาณาจักร ต้องส่งเงินเข้ากองทุนตามปริมาณก๊าซที่นำเข้าเพื่อใช้ในราชอาณาจักรในอัตราที่คณะกรรมการประกาศกำหนด และให้นำข้อ 7 วรรคสอง มาใช้บังคับโดยอนุโลมข้อ 15เพื่อให้มีก๊าซสำหรับประชาชนใช้หุงต้มอย่างพอเพียงในราคาขายปลีกที่ทางราชการกำหนดให้ปลัดกระทรวงการคลั่งสั่งจ่ายเงินจากกองทุนชดเชยให้แก่ผู้ค้าน้ำมันตามมาตรา6 แห่งพระราชบัญญัติน้ำมันเชื้อเพลิง พ.ศ. 2521ซึ่งขายหรือจำหน่ายก๊าซเพื่อบรรจุในถังก๊าซหุงต้มตามปริมาณที่กรมทะเบียนการค้ากระทรวงพาณิชย์ตรวจสอบและรับรองว่าเป็นปริมาณที่ผู้ค้าน้ำมันได้บรรจุในถังก๊าซหุงต้มเพื่อขายหรือจำหน่ายให้แก่ผู้บริโภคสำหรับใช้ในครัวเรือน ทั้งนี้ ในอัตราที่คณะกรรมการประกาศกำหนดข้อ 16 ในการขอรับเงินชดเชยตามข้อ 15 ให้ผู้ค้าน้ำมันปฏิบัติดังต่อไปนี้(1)จัดทำบัญชีรายจ่ายก๊าซเพื่อให้กรมทะเบียนการค้า กระทรวงพาณิชย์ตรวจสอบได้ในระหว่างเวลาทำการของผู้ค้าน้ำมัน(2)แจ้งปริมาณก๊าซที่ซื้อหรือได้มาจาก (ก) โรงกลั่นน้ำมัน (ข) การนำเข้าเพื่อใช้ในราชอาณาจักร (ค) อื่น ๆ(3)แจ้งปริมาณก๊าซที่ขายหรือจำหน่ายเพื่อบรรจุในถังก๊าซหุงต้มให้แก่ (ก) ตนเอง ในกรณีที่เป็นผู้บรรจุก๊าซด้วย (ข) ผู้บรรจุก๊าซรายอื่น(4)แจ้งประมาณก๊าซที่ขายหรือจำหน่ายเพื่อการอื่นนอกจาก (3) ให้แก่ (ก) ผู้ค้าน้ำมัน (ข)ผู้ประกอบอุตสาหกรรมที่ใช้ก๊าซเป็นเชื้อเพลิงในการประกอบอุตสาหกรรม รวมทั้งผู้ประกอบกิจการโรงงานภัตตาคาร สถานพยาบาล และโรงเรียนหรือกิจการอื่นใดที่ใช้ก๊าซเป็นเชื้อเพลิงด้วย(5)ยื่นคำขอรับเงินชดเชยพร้อมกับคำรับรองของผู้บรรจุก๊าซการแจ้งปริมาณก๊าซตาม (2) (3) และ (4) และการยื่นคำขอรับเงินชดเชยพร้อมกับคำรับรองตาม (5)ให้ทำตามแบบที่กระทรวงการคลังกำหนดและรับรองว่าถูกต้องตามความเป็นจริง และส่งไปยังกรมทะเบียนการค้ากระทรวงพาณิชย์เดือนละครั้งอย่างช้าภายในวันที่ 10 ของเดือนถัดไปในกรณีที่ผู้ค้าน้ำมันซื้อหรือรับก๊าซจากโรงกลั่นน้ำมัน หรือจากการนำเข้าเพื่อใช้ในราชอาณาจักรและบรรจุก๊าซดังกล่าวในถังก๊าซหุงต้มเพื่อขายหรือจำหน่ายไม่ต้องทำคำรับรองสำหรับก๊าซส่วนที่นำไปบรรจุในถังก๊าซหุงต้มเพื่อขายหรือจำหน่ายนั้นข้อ 17 ห้ามมิให้ผู้ใดนอกจากผู้ค้าน้ำมันตามข้อ 15 ขายหรือจำหน่ายก๊าซให้แก่(1) ผู้บรรจุก๊าซ(2) สถานีบริการข้อ 18 ผู้บรรจุก๊าซต้อง(1)ไม่ซื้อหรือรับก๊าซจากผู้ใดนอกจากผู้ค้าน้ำมันตามข้อ 15(2)บรรจุก๊าซที่ซื้อหรือได้มาจากผู้ค้าน้ำมันตามข้อ 15ในถังก๊าซหุงต้มจะขายหรือจำหน่ายก๊าซนั้นหรือนำก๊าซนั้นไปใช้ในการอื่นก่อนบรรจุในถังก๊าซหุงต้มมิได้(3)ทำคำรับรองตามข้อ 16 วรรคสองมอบให้แก่ผู้ค้าน้ำมันตามข้อ 15 ซึ่งเป็นผู้ขายหรือจำหน่ายก๊าซ พร้อมกับการรับมอบก๊าซนั้นข้อ 19 เจ้าของสถานีบริการต้อง(1)ไม่ซื้อหรือรับก๊าซจากผู้ใดนอกจากผู้ค้าน้ำมันตามข้อ 15(2)ไม่ขายหรือจำหน่ายก๊าซเป็นเชื้อเพลิงสำหรับยายพาหนะในวันและเวลาที่ทางราชการกำหนดห้ามสำหรับขายหรือจำหน่ายน้ำมันเชื้อเพลิงสำหรับยานพาหนะข้อ 20ห้ามมิให้ผู้ใดนำก๊าซที่บรรจุในถังก๊าซหุงต้มไปใช้เป็นเชื้อเพลิงสำหรับยานพาหนะหรือถ่ายก๊าซออกจากถังก๊าซหุงต้มนอกสถานที่บรรจุก๊าซ ไม่ว่าจะกระทำวิธีใด ๆ ทั้งสิ้น(1)กระทรวงพาณิชย์ปฏิบัติดังต่อไปนี้ (ก)สั่งให้กรมการค้าภายในนำเสนอให้คณะกรรมการกลางกำหนดราคาสินค้าและป้องกันการผูกขาดพิจารณาเพิ่มหรือลดราคาขายปลีกน้ำมันเชื้อเพลิงในกรุงเทพมหานคร (ข)สั่งให้กรมการค้าภายในประสานงานกับคณะกรรมการส่วนจังหวัด กำหนดราคาสินค้าและป้องกันการผู้ขาดพิจารณาเพิ่มหรือลดราคาขายปลีกน้ำมันเชื้อเพลิงในจังหวัดโดยคำนึงถึงอัตราค่าขนส่งที่เหมาะสมด้วย (ค) สั่งให้กรมทะเบียนการค้าส่งเจ้าหน้าที่ไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือลดราคา ณคลังน้ำมันเชื้อเพลิงของผู้ค้าน้ำมันทั่วราชอาณาจักรหลังจากที่ได้มีประกาศคณะกรรมการกลางกำหนดราคาสินค้าและป้องกันการผูกขาดเพิ่มหรือลดราคาขายปลีกน้ำมันเชื้อเพลิงในกรุงเทพมหานคร การตรวจสอบปริมาณน้ำมันเชื้อเพลิงคงเหลือให้ถือปริมาณคงเหลือเมื่อเวลา24.00นาฬิกาของวันก่อนวันที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับ(2)กระทรวงมหาดไทยปฏิบัติดังต่อไปนี้ (ก)สั่งให้เจ้าหน้าที่ตำรวจนครบาลท้องที่ร่วมกับผู้ซึ่งผู้อำนวยการเขตท้องที่มอบหมายไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือลดราคาณ สถานีบริการในท้องที่หลังจากที่ได้มีประกาศคณะกรรมการกลางกำหนดราคาสินค้าและป้องกันการผูกขาดเพิ่มหรือลดราคาน้ำมันเชื้อเพลิงในกรุงเทพมหานครการตรวจสอบปริมาณน้ำมันเชื้อเพลิงคงเหลือให้ถือปริมาณคงเหลือเมื่อ 24.00นาฬิกาของวันก่อนที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับและให้สารวัตรใหญ่สถานีตำรวจนครบาลท้องที่แจ้งผลการตรวจสอบน้ำมันเชื้อเพลิงคงเหลือไปยังกรมทะเบียนการค้ากระทรวงพาณิชย์อย่างช้าไม่เกินสามวันนับแต่วันที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับ (ข)สั่งให้เจ้าหน้าที่ตำรวจภูธรท้องที่ร่วมกับผู้ซึ่งนายอำเภอท้องที่มอบหมาย ไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือการลดราคาณ สถานที่บริการในท้องที่หลังจากที่ได้มีประกาศคณะกรรมการส่วนจังหวัดกำหนดราคาสินค้าและป้องกันการผูกขาดเพิ่มหรือลดราคาขายปลีกน้ำมันเชื้อเพลิงคงเหลือของสถานีบริการ ให้ถือปริมาณคงเหลือเมื่อเวลา 24.00 นาฬิกา ของก่อนวันที่ราคาขายปลีกน้ำมันเชื้อเพลิงที่กำหนดขึ้นใหม่ไม่ใช้บังคับและให้สารวัตรใหญ่สถานีตำรวจภูธรอำเภอท้องที่แจ้งผลการตรวจสอบน้ำมันเชื้อเพลิงคงเหลือไปยังนายอำเภอท้องที่อย่างช้าไม่เกินสามวันนับแต่วันที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับในกรณีที่ทางราชการให้เพิ่มหรือลดราคาน้ำมันเชื้อเพลิงเฉพาะในกรุงเทพมหานคร ให้ปฏิบัติตามความในวรรคหนึ่ง ยกเว้น (1) (ข) และ (2) (ข) แต่ในกรณีที่ทางราชการให้เพิ่มหรือลดราคาน้ำมันเชื้อเพลิงเฉพาะในจังหวัดอื่นนอกจากกรุงเทพมหานครให้ปฏิบัติตามความในวรรคหนึ่งยกเว้น(1) (ก) และ (ค) และ (2) (ก)ข้อ 22 เมื่อมีประกาศคณะกรรมการกลางกำหนดราคาสินค้าและป้องกันการผูกขาดเพิ่มหรือลดราคาขายปลีกน้ำมันเชื้อเพลิงที่มิใช่ก๊าซและยางมะตอยใช้บังคับให้(1)ผู้ค้าน้ำมันปฏิบัติดังต่อไปนี้ (ก)หยุดขายหรือจำหน่ายน้ำมันเชื้อเพลิงจากคลังน้ำมันเชื้อเพลิงจนกว่าพนักงานเจ้าหน้าที่ตามกฎหมายว่าด้วยน้ำมันเชื้อเพลิงจะได้ไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือลดราคาแล้วเว้นแต่อธิบดีกรมทะเบียนการค้าจะมีเหตุผลสมควรสั่งเป็นอย่างอื่น (ข)แจ้งปริมาณน้ำมันเชื้อเพลิงคงเหลือชนิดที่มีการเพิ่มหรือลดราคารวมทั้งน้ำมันเชื้อเพลิงที่ผู้ค้าน้ำมันจ่ายจากคลังน้ำมันเชื้อเพลิงเพื่อส่งให้เจ้าหน้าที่ของสถานีบริการ ก่อนเวลาที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับและส่งมอบให้แก่เจ้าของสถานีบริการภายหลังเวลาที่กำหนดขึ้นใหม่ใช้บังคับด้วยโดยแยกเป็นน้ำมันเชื้อเพลิงที่อยู่ในคลังน้ำมันเชื้อเพลิง น้ำมันเชื้อเพลิงที่อยู่ระหว่างการขนส่งน้ำมันเชื้อเพลิงที่ซื้อหรือได้จากผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรน้ำมันเชื้อเพลิงที่สั่งหรือนำเข้ามาเพื่อใช้ในราชอาณาจักร น้ำมันเชื้อเพลิงที่สำรองไว้จริงตามกฎหมายว่าด้วยน้ำมันเชื้อเพลิงน้ำมันเชื้อเพลิงที่รับฝากจากกระทรวง ทบวง กรม และรัฐวิสาหกิจและน้ำมันเชื้อเพลิงที่สำรองไว้ใช้ในราชการหรือการดำเนินงานของรัฐวิสาหกิจที่คณะกรรมการเห็นชอบ(ถ้ามี)ต่อกองน้ำมันเชื้อเพลิงกรมทะเบียนการค้ากระทรวงพาณิชย์ อย่างช้าไม่เกินเจ็ดสิบสองชั่วโมงนับแต่เวลาที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับ(2)เจ้าของสถานีบริการในกรุงเทพมหานครปฏิบัติดังต่อไปนี้ (ก)หยุดขายหรือจำหน่ายน้ำมันเชื้อเพลิงคงเหลือที่มีการเพิ่มหรือลดราคาจนกว่าเจ้าหน้าที่ตำรวจนครบาลท้องที่ร่วมกับผู้ซึ่งผู้อำนวยการเขตท้องที่มอบหมายไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือลดราคาแล้วเว้นแต่อธิบดีกรมทะเบียนการค้าจะมีเหตุผลสมควรสั่งเป็นอย่างอื่น (ข)แจ้งปริมาณน้ำมันเชื้อเพลิงคงเหลือชนิดที่มีการเพิ่มหรือลดราคาต่อกองน้ำมันเชื้อเพลิงกรมทะเบียนการค้ากระทรวงพาณิชย์อย่างช้าไม่เกิน 18.00 นาฬิกาของวันที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับข้อ 23เมื่อมีประกาศคณะกรรมการส่วนจังหวัดกำหนดราคาสินค้าและป้องกันการผูกขาดเพิ่มหรือลดราคาขายปลีกน้ำมันเชื้อเพลิงที่มิใช้ก๊าซและยางมะตอยใช้บังคับ ให้เจ้าของสถานีบริการในจังหวัดปฏิบัติต่อไปนี้(1)หยุดขายหรือจำหน่ายน้ำมันเชื้อเพลิงคงเหลือชนิดที่มีการเพิ่มหรือลดราคาจนกว่าเจ้าหน้าที่ตำรวจภูธรอำเภอท้องที่ร่วมกับผู้ซึ่งนายอำเภอท้องที่มอบหมายจะได้ไปตรวจสอบปริมาณน้ำมันเชื้อเพลิงคงเหลือชนิดที่มีการเพิ่มหรือลดราคาแล้วเว้นแต่นายอำเภอท้องที่จะมีเหตุผลสมควรสั่งเป็นอย่างอื่น(2)แจ้งปริมาณน้ำมันเชื้อเพลิงคงเหลือชนิดที่มีการเพิ่มหรือลดราคา รวมทั้งน้ำมันเชื้อเพลิงที่ซื้อและรับมอบจากผู้ค้าน้ำมันก่อนเวลาที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับ และขนมาถึงสถานีบริการหรือร้านค้าน้ำมันเชื้อเพลิงภายหลังเวลาที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับ (ถ้ามี)ต่อนายอำเภอท้องที่ อย่างช้าไม่เกิน 16.30 นาฬิกา ขอวันที่ราคาขายปลีกน้ำมันเชื้อเพลิงที่กำหนดขึ้นใหม่ใช้บังคับเว้นแต่สถานีบริการใดอยู่ห่างจากที่ว่าการอำเภอเกินห้าสิบกิโลเมตรโดยเส้นทางคมนาคมให้ขยายกำหนดเวลาการแจ้งออกไปอีกยี่สิบสี่ชั่วโมงข้อ 24 ในกรณีที่ทางราชการให้เพิ่มราคาขายปลีกน้ำมันเชื้อเพลิงที่มิใช่ก๊าซและยางมะตอยให้ปฏิบัติดังนี้(1)ภายในหกสิบวันนับแต่วันที่ประกาศคณะกรรมการกลางกำหนดราคาสินค้าและป้องกันการผูกขาดเพิ่มราคาขายปลีกน้ำมันเชื้อเพลิงใช้บังคับให้กรมทะเบียนการค้าแจ้งเป็นหนังสือให้ผู้ค้าน้ำมันและเจ้าของสถานีบริการในกรุงเทพมหานครส่งเงินเข้ากองทุนเป็นจำนวนเท่ากับมูลค่าของน้ำมันเชื้อเพลิงคงเหลือสุทธิแต่ละชนิดที่มีการเพิ่มราคาในราคาเพิ่มสุทธิพร้อมกับส่งสำเนาหนังสือดังกล่าวให้กรมบัญชีกลางทราบและให้ผู้ค้าน้ำมันหรือเจ้าของสถานีบริการ แล้วแต่กรณีส่งเงินตามจำนวนดังกล่าวเข้ากองทุน อย่างช้าภายในเก้าสิบวันนับแต่วันที่ประกาศดังกล่าวใช้บังคับ เมื่อพ้นกำหนดเวลาส่งเงินเข้ากองทุนแล้วหากปรากฏว่ายังมีผู้ค้าน้ำมันหรือเจ้าของสถานีบริการรายใดยังไม่ส่งเงินเข้ากองทุนหรือส่งไม่ครบหรือส่งภายหลังเวลาที่กำหนดให้กรมบัญชีกลางแจ้งให้กรมทะเบียนการค้าทราบด้วย(2)ภายในสามสิบวันนับแต่วันที่ประกาศคณะกรรมการส่วนจังหวัดกำหนดราคาสินค้าและป้องกันการผูกขาดเพิ่มราคาขายปลีกน้ำมันเชื้อเพลิงใช้บังคับให้นายอำเภอท้องที่แจ้งเป็นหนังสือให้เจ้าของสถานีบริการในท้องที่ส่งเงินเข้ากองทุนเป็นจำนวนเท่ากับมูลค่าน้ำมันเชื้อเพลิงคงเหลือสุทธิแต่ละชนิดที่มีการเพิ่มราคาในราคาเพิ่มสุทธิ พร้อมกับส่งสำเนาหนังสือดังกล่าวให้คลังจังหวัดหรือคลังอำเภอ(ถ้ามี)ทราบและให้เจ้าของสถานีบริการส่งเงินตามจำนวนดังกล่าวเข้ากองทุน อย่างช้าภายในหกสิบวันนับแต่วันที่ประกาศดังกล่าวใช้บังคับ เมื่อพ้นกำหนดเวลาส่งเงินเข้ากองทุน หากปรากฏว่าเจ้าของสถานีบริการรายใดยังไม่ส่งเงินเข้ากองทุนหรือส่งไม่ครบหรือส่งภายหลังเวลาที่กำหนด ให้คลังจังหวัดหรือคลังอำเภอ(ถ้ามี)แจ้งให้นายอำเภอท้องที่ทราบด้วยข้อ 25 ในกรณีที่ทางราชการให้ลดราคาขายปลีกน้ำมันเชื้อเพลิงที่มิใช่ก๊าซและยางมะตอยให้ปฏิบัติดังนี้(1)ภายในหกสิบวันนับแต่วันที่ประกาศคณะกรรมการกลางกำหนดราคาสินค้าและป้องกันการผูกขาดลดราคาขายปลีกน้ำมันเชื้อเพลิงใช้บังคับให้กรมทะเบียนการค้าแจ้งเป็นหนังสือให้ผู้ค้าน้ำมันและเจ้าของสถานีบริการในกรุงเทพมหานครทราบจำนวนเงินชดเชยที่พึงได้รับจากกองทุนเป็นจำนวนเท่ากับมูลค่าน้ำมันเชื้อเพลิงคงเหลือสุทธิแต่ละชนิดที่มีการลดราคาในราคาลดสิทธิพร้อมกับส่งสำเนาหนังสือดังกล่าวให้กรมบัญชีกลางทราบและให้ผู้ค้าน้ำมันเชื้อเพลิงหรือเจ้าของสถานีบริการดังกล่าวนำหนังสือของกรมทะเบียนการค้าไปขอรับเงินชดเชยจากกรมบัญชีกลาง กระทรวงการคลังอย่างช้าภายในเก้าสิบวันนับแต่วันที่ประกาศดังกล่าวใช้บังคับ(2)ภายในสามสิบวันนับแต่วันที่ประกาศคณะกรรมการส่วนจังหวัดกำหนดราคาสินค้าและป้องกันการผูกขาดลดราราขายปลีกน้ำมันเชื้อเพลิงใช้บังคับให้นายอำเภอท้องที่แจ้งเป็นหนังสือให้เจ้าของสถานีบริการในท้องที่ทราบจำนวนเงินชดเชยที่พึงได้รับจากกองทุนเป็นจำนวนเท่ากับมูลค่าน้ำมันเชื้อเพลิงคงเหลือสุทธิแต่ละชนิดที่มีการลดราคาในราคาลดสุทธิพร้อมกับส่งสำเนาหนังสือดังกล่าวให้คลังจังหวัดหรือคลังอำเภอ (ถ้ามี)ทราบและให้เจ้าของสถานีบริการดังกล่าวนำหนังสือของนายอำเภอท้องที่ไปขอรับเงินชดเชยจากคลังจังหวัดหรือคลังอำเภอ (ถ้ามี)ภายในหกสิบวันนับแต่วันที่ประกาศดังกล่าวใช้บังคับข้อ 26 ปริมาณน้ำมันเชื้อเพลิงคงเหลือสุทธิของผู้ค้าน้ำมันตามข้อ 24 และข้อ25 หมายความว่าปริมาณน้ำมันเชื้อเพลิงแต่ละชนิดที่เหลืออยู่จริงหักด้วยปริมาณน้ำมันเชื้อเพลิงที่ได้สำรองไว้จริงตามกฎหมายว่าด้วยน้ำมันเชื้อเพลิง แต่ไม่เกินปริมาณที่ต้องสำรองตามกฎหมายดังกล่าว น้ำมันเชื้อเพลิงที่รับฝากจากกระทรวง ทบวงกรม และรัฐวิสาหกิจและน้ำมันเชื้อเพลิงที่สำรองไว้ใช้ในราชการหรือการดำเนินงานของรัฐวิสาหกิจที่คณะกรรมการเห็นชอบ(ถ้ามี)ปริมาณน้ำมันเชื้อเพลิงคงเหลือสุทธิของเจ้าของสถานีบริการตามข้อ 24 และ ข้อ25 หมายความว่าปริมาณน้ำมันเชื้อเพลิงแต่ละชนิดที่เหลืออยู่จริง ให้หักปริมาณน้ำมันเชื้อเพลิง คงเหลือก้นถึงและน้ำมันเชื้อเพลิงสำรองเพื่อการขายหรือจำหน่ายในอัตราร้อยละสิบของความจุของถังบรรจุใต้ดินแต่ละถังด้วยในกรณีที่ปริมาณน้ำมันเชื้อเพลิงคงเหลือแต่ละชนิดที่ได้จากการตรวจสอบของเจ้าหน้าที่ตามข้อ21การแจ้งของผู้ค้าน้ำมันหรือเจ้าของสถานีบริการตามข้อ 22 หรือจากการตรวจสอบบัญชีของผู้ค้าน้ำมันหรือเจ้าของบริการในภายหลังแตกต่างกันให้ถือปริมาณน้ำมันเชื้อเพลิงคงเหลือแต่ละชนิดที่มากที่สุดเป็นเกณฑ์ในการคำนวณเงินที่ต้องส่งเข้ากองทุนหรือปริมาณน้ำมันเชื้อเพลิงคงเหลือแต่ละชนิดที่น้อยที่สุดเป็นเกณฑ์ในการคำนวณเงินชดเชย แล้วแต่กรณีและถ้าเป็นเหตุให้ผู้ค้าน้ำมันหรือเจ้าของสถานีบริการใดต้องส่งเงินเข้ากองทุนเพิ่มขึ้นจากจำนวนที่กรมทะเบียนการค้าหรือนายอำเภอท้องที่แจ้งไว้เดิม หรือต้องคืนเงินชดเชยที่ได้รับไปแล้ว ให้กรมทะเบียนการค้าหรือนายอำเภอท้องที่มีหนังสือแจ้งให้ผู้ค้าน้ำมันหรือเจ้าของสถานีบริการรายนั้นส่งเงินเข้าหรือส่งเงินคืนกองทุนตามจำนวนที่ต้องส่งเพิ่มหรือส่งคืน และให้ผู้ค้าน้ำมันหรือเจ้าของสถานีบริการดังกล่าวส่งเงินเข้าหรือส่งเงินคืนกองทุนอย่างช้าภายในสิบห้าวันนับแต่วันที่ได้รับหนังสือแจ้งข้อ 27 การส่งเงินเข้ากองทุนและการขอรับเงินชดเชยจากกองทุนตามข้อ 24 ข้อ 25และข้อ 26ให้เป็นไปตามระเบียบที่กรมบัญชีกลางกำหนดข้อ 28 ในกรณีที่ต้องส่งเงินเข้ากองทุนตามคำสั่งนี้ถ้าผู้มีหน้าที่ส่งเงินเข้ากองทุนไม่ส่งเงินเข้ากองทุน ส่งเงินเข้ากองทุนไม่ครบและตามจำนวนที่ต้องส่งหรือไม่ส่งเงินคืนกองทนุภายในเวลาที่กำหนดให้การสรรพสามิตสำหรับผู้ผลิตน้ำมันเชื้อเพลิง ณโรงกลั่นน้ำมันและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงกรมศุลกากรสำหรับผู้นำเข้าน้ำมันเชื้อเพลิงและผู้ซึ่งขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักรกรมทะเบียนการค้าสำหรับผู้ค้าน้ำมันและเจ้าของสถานีบริการในกรุงเทพมหานครและนายอำเภอท้องที่สำหรับเจ้าของสถานีบริการในอำเภอท้องที่ แล้วแต่กรณีเป็นผู้ดำเนินการให้มีการดำเนินคดีตามกฎหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิงโดยเร็วในกรณีที่ผู้มีหน้าที่ส่งเงินเข้ากองทุนไม่ส่งเงินเข้ากองทุน หรือส่งขาด หรือไม่ส่งเงินคืนกองทุนหรือส่งภายหลังระยะเวลาที่กำหนด ไม่ว่าจะถูกดำเนินคดีหรือไม่ ให้เสียเงินเพิ่มในอัตราร้อยละสามต่อเดือนของจำนวนเงินดังกล่าว ทั้งนี้ นับแต่วันที่ครบกำหนดส่งและให้ถือว่าเงินเพิ่มนี้เป็นเงินที่ต้องส่งเข้ากองทุนด้วยในการคำนวณระยะเวลาตามวรรคสองเศษของเดือนให้นับเป็นหนึ่งเดือนข้อ 29 เงินที่ส่งเข้ากองทุนและเงินชดเชยที่ได้รับจากกองทุนตามคำสั่งนี้ให้ถือเป็นรายจ่ายหรือเงินได้แล้วแต่กรณีตามประมวลรัษฎากรข้อ 30การขอรับเงินชดเชยตามคำสั่งนายกรัฐมนตรีที่ยกเลิกโดยคำสั่งนี้หากมิได้กระทำภายในเก้าสิบวันนับแต่วันที่คำสั่งนี้ใช้บังคับห้ามมิให้ปลัดกระทรวงการคลังรับไว้พิจารณาข้อ 31 บรรดาคำสั่งนายกรัฐมนตรีที่ถูกยกเลิกตามข้อ 1แห่งคำสั่งนี้รวมทั้งระเบียบและประกาศที่ออกตามคำสั่งดังกล่าวให้ใช้บังคับต่อไปสำหรับกรณีที่มีการฝ่าฝืนหรือไม่ปฏิบัติตามคำสั่งดังกล่าวรวมทั้งการส่งเงินเข้ากองทุนและการขอรับเงินชดเชยและการจ่ายเงินจากกองทุนตามคำสั่งนั้น ก่อนวันที่คำสั่งนี้ใช้บังคับด้วยข้อ 32 ในกรณีที่มีปัญหาในการตีความเกี่ยวกับการปฏิบัติตามคำสั่งนี้ ให้ผู้ซึ่งเกี่ยวข้องนำเสนอคณะกรรมการปฏิบัติการแทนนายกรัฐมนตรีพิจารณาวินิจฉัยและให้คำวินิจฉัยดังกล่าวเป็นที่สุดข้อ 33 คำสั่งนี้ให้ใช้บังคับตั้งแต่วันที่ 1 สิงหาคม พ.ศ. 2529 เป็นต้นไปสั่ง ณ วันที่ 30 กรกฎาคม พ.ศ. 2529พลเอก ป. ติณสูลานนท์นายกรัฐมนตรี